Un dia més, Aida Lorenzo entra al cementiri de Girona per visitar el lloc on està enterrat el seu pare, un guàrdia republicà afusellat el 1939. Lorenzo no es cansa de repetir que l’únic que demana es poder recuperar les seves restes per poder enterrar-lo amb dignitat. Acompanyada per la seva filla, arriba a la fossa on estan enterrades més de 500 persones que van morir afusellades al cementiri de Girona. Unes plaques recorden la identitat d’aquelles vides perdudes. Les flors, repartides per tot l’espai, són el testimoni d’uns familiars que no obliden i lluiten per recuperar la memòria dels seus.